অ্যাংরি ইন্ডিয়ান গডেসেস
অ্যাংরি ইন্ডিয়ান গডেসেস (বাংলা: রাগান্বিত ভারতীয় দেবীগণ) হচ্ছে ২০১৫ সালের ভারতীয় হিন্দি নাট্য চলচ্চিত্র, চলচ্চিত্রটির পরিচালক ছিলেন প্যান নলীন, যিনি সহ-প্রযোজনাও করেছিলেন এবং সহ-কাহিনী লেখক ছিলেন। জঙ্গল বুক এন্টারটেইনমেন্টের ব্যানারে চলচ্চিত্রটি নির্মিত হয়েছিলো এবং এটি ছিলো একটি নারীবাদী চলচ্চিত্র; কেন্দ্রীয় চরিত্রে সব নারীরাই অভিনয় করেছিলেনঃ সন্ধ্যা মৃদুল, তন্নিষ্ঠা চ্যাটার্জী, সারাহ-জেইন ডায়াস, অনুষ্কা মানচন্দা, অমৃত মাঘেরা এবং রাজশ্রী দেশপাণ্ডে, এছাড়াও ছিলেন পাভলিন গুজরাল এবং অভিনেতা আদিল হুসেইন। চলচ্চিত্রটি ২০১৫ সালের টরোন্টো আন্তর্জাতিক চলচ্চিত্র উৎসবে দেখানো হয়েছিলো, ওখানে পিপলস চয়েস এ্যাওয়ার্ডে এই চলচ্চিত্রটি দ্বিতীয় স্থান অধিকার করেছিলো।